  Майя Бывальцева Вань мылкыд карисьёсты Ижкарын кыкетӥ Калыккуспо Парадельфи шудонъёсын волонтёр луыса ужаны ӧтё. Со сярысь ивортэ элькунысь физкультурая, спортъя но егитъёсын ужан политикая министерстволэн пресс-службаез. Котькуд мылкыд карись та бадӟым мерлыко ӵектослэн люкетэз луыны быгатэ. Искусствоез адӟыны но со борды йӧтӥськыны. Радъясьёс волотёръёсты Калыккуспо Парадельфи шудонъёсы ӧтё Удмуртиысь физкультурая, спортъя но егитъёсын ужан политикая министерстволэн пресс-службаезКуриськонъёсты чӧлсконпусъя 1-тӥ коньывуонозь сётыны луэ. Тодэ вайытом, Калыккуспо Парадельфи шудонъёс – сӧсыръёслэн искусство удысын вожвылъяськонъёссы – Ижкарын 11-17 шуркынмонэ ортчозы. Чакланъёсъя Удмуртилэн шоркараз быдэс дуннеысь 2 сюрс пала пыриськисьёс лыктозы. Устооссэ быръён понна, улосвылъёсын но кунъёсын нимаз ужрадъёс ортчизы, элькунамы 224 адями быгатонлыкъёссэ возьматӥз. Йылпумъян люкетын искусстволэн 8 удысъёсызъя 29 номинациосын вожвылъяськон мыноз.  Шудонъёс улсын семинаръёс, мастер-классъёс, калыккуспо конференци, экскурсиос но мукет ужрадъёс ортчозы. Озьы ик Удмуртиын Россиын но кунгож сьӧрын тодмо луись артистъёсын, суредасьёсын, искусство удысысь мукет ӧръёсъя азинлыко адямиосын пумиськонъёс радъяны чакламын. Парадельфи шудонъёслэн ужрадъёсыз Ижкарысь укмыс интыын ортчозы, соосты нимысьтыз автобус маршрут герӟалоз.  Тегъёс: Лулчеберет Ижкар Удмуртия сӧсыръёс Мерлык волонтёръёс  